**Rozvojový projekt – Čítame radi**

Ministerstvo školstva, vedy výskumu a športu SR vytvorilo rozvojový projekt na podporu čitateľskej gramotnosti a na založenie a rozvoj školských knižníc, čím chcelo podporiť čítanie žiakov. Do rozvojového projektu Čítame radi sa zapojila aj naša škola ZŠ, Pribinova 34, Trebišov, ktorá dostala finančne prostriedky na rozšírenie školskej knižnice, kde pribudlo pre žiakov vyše 60 kníh.

Do knižnice pribudli knihy od slovenských, ale aj svetových spisovateľov, ktoré potešia malých aj veľkých čitateľov. Pre menších žiakov pribudli Osmiankove rozprávky, Maľované čítanie, Slovenské rozprávky, povesti, ale napríklad aj príbehy Myšiaka Samuela a jeho cesty okolo Slovenska na bicykli. Pre starších žiakov pribudli nielen povesti, bájky, ale aj dievčenské romány – Malé ženy, Šepot dúhy, detektívky – Detektívy v čase, Detektív Kostlivec, dobrodružné príbehy – Maxi Einsteinová a iná literatúra pre deti a mládež, ktorá obohatí školskú knižnicu.



